Lehtikatoksen alla
Oi jos kaikki puiston lehdet
 Päällein putoais,
 Jos ne hiljaa liihoitellen
 Peitokseni sais.

 Silmän’ silloin kiinni painuis,
 Sydän kylmeneis
 Ja mun surun’, kaihon’ kaikki
 Ijäks hälveneis.

 Laulaisithan silloin puisto
 Mulle hiukkasen,
 Lapsuus-aikaa muistutellen
 Laulun riemuisen.

 Muusta ellös humuele –
 Vaikene sa vaan,
 Mustaa mulle muu on kaikki
 Ollut päällä maan.